Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 331

16. Az Egyezmény 20. cikkéhez (A gyalogosokra vonatkozó rendelkezések.) Az 1. bekezdés helyébe a következõ rendelkezés lép: „A gyalogosoknak mindenütt, ahol lehet, el kell kerülni az úttest használatát, de ha használják, azt óvatosan kell tenniük és szükségtelenül ne tartsák fel vagy ne akadályozzák a közlekedést.” A cikk a 2. bekezdést követõen a következõ rendelkezéssel egészül ki: „Tekintet nélkül az Egyezmény e cikk 2. bekezdésének rendelkezéseire, azok a mozgáskorlátozottak, akik rokkantszállító kocsin közlekednek, minden esetben közlekedhetnek az úttesten.” A 4. bekezdés helyébe a következõ rendelkezés lép: „Ha a gyalogosok e cikk 2. bekezdésének, és a közvetlenül a 2. bekezdés után beiktatott kiegészítõ bekezdésének, valamint a 3. bekezdésének megfelelõen az úttesten közlekednek, kötelesek a lehetõ legközelebb húzódni az úttest széléhez.” Az 5. bekezdés helyébe a következõ rendelkezés lép: „(a) ha a gyalogosok lakott területen kívül az úttesten közlekednek, a forgalom irányával ellentétes oldalra kell húzódniuk, kivéve, ha ez biztonságukat veszélyezteti, vagy különleges körülmények állnak fenn. Azonban a kerékpárt, segédmotoros kerékpárt vagy motorkerékpárt toló személyek, a rokkantszállító kocsiban közlekedõ mozgássérültek, valamint az olyan gyalogos csoportok, amelyeket felügyelõ személy vezet, vagy amelyek gyalogosok zárt csoportját alkotják, kötelesek mindenkor az úttestnek a forgalom irányának megfelelõ oldalára húzódni. Az úttesten közlekedõ gyalogosoknak – gyalogosok zárt csoportját kivéve – lehetõség szerint egy sorban kell haladniuk, ha a közlekedés biztonsága ezt megköveteli, különösen rossz látási viszonyok vagy nagyon sûrû jármûforgalom esetén. (b) e bekezdés (a) pontjában foglalt rendelkezések alkalmazhatók lakott területekre is.” A 6. bekezdés (c) pontja helyébe a következõ rendelkezés lép: „jelzõtáblával vagy útburkolati jellel jelzett gyalogos-átkelõhelyen kívül máshol a gyalogos csak akkor léphet az úttestre áthaladás céljából, ha meggyõzõdött arról, hogy azt a jármûvek forgalmának akadályozása nélkül megteheti. A gyalogosoknak az úttesten annak tengelyére merõlegesen kell áthaladniuk.”

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes